**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 12 ОТ ЗАСЕДАНИЕ НА ОИК НА 02.10.2015 Г.

Днес, 02.10.2015 г., в 18:00 часа на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

Любослава Йорданова – председател; Пирин Луканов – зам.-председател;

Иван Иванов – секретар;

Нина Каменова – член;

Игнат Игнатов – член;

Тодоринка Пейчева - член

Христинка Христова – член;

Румен Томов – член;

Татяна Тодорова – член;

Мая Манчева – член;

Мариана Гергова - член.

Налице е кворум за провеждане на заседанието.

ДНЕВЕН РЕД:

|  |  |
| --- | --- |
|  | Материали за заседанието: |
| 1 | Проект на решение относно Сигнал с Вх. №2/30.09.2015 г. от Лозан Лозанов – кандидат за кмет на община Димово |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т. 1 от същия.

Председателят на комисията докладва, че е получен сигнал с Вх. №2/30.09.2015 г. от Лозан Лозанов – кандидат за кмет на община Димово. В същия подателят твърди, че лицата Валентина Петкова – директор на ДСХ и ДЦСХ с. Гара Орешец и Светослав Славчев – кандидат за кмет на община Димово провеждат незаконна агитация. Г-жа Валентина Петкова използва служебен автомобил за провеждане на агитация в с. Гара Орешец, като и в други села от общината. Освен това подателят твърди, че г-жа Петкова системно заплашва с уволнение служителите на ДСХ и им налага несправедливи наказания. Относно г-н Славчев подателят твърди, че същия заплашва служителите на Общинска администрация Димово, като с тези си действия им пречи да изпълняват служебните си задължения. Друго твърдение на Лозанов е, че на 29.09.2015 г. в кабинета на г-н Славчев се е провеждала агитация в негова вреда.

След проведен телефонен разговор г-жа Петкова и г-н Славчев бяха поканени да дадат обяснения относно изнесените в сигнала твърдения.

На 02.10.2015 г. г-жа Петкова и г-н Славчев представиха в ОИК Димово писмени обяснения по случая. В същите те отричат категорично да са се случвали подобни неща и са силно обидени от „клеветите, отправени по техен адрес“.

Видно от горните писмени обяснения, твърденията в сигнала на господин Лозанов не се потвърдиха, както не се потвърдиха и от други източници, поради което ви предлагам да вземем решение в този дух. Констатира се, че не са налице нарушения на изборното законодателство

След проведеното обсъждане се премина към гласуване. Гласували 11 членове на ОИК Димово: ЗА - 11 /Любослава Йорданова; Пирин Луканов; Иван Иванов; Нина Каменова; Игнат Игнатов; Тодоринка Пейчева; Христинка Христова; Румен Томов; Татяна Тодорова; Мая Манчева и Мариана Гергова/ ПРОТИВ – няма.

На основание чл. 87, ал. 1, т. 1 и т. 2 от ИК, ОИК Димово

**РЕШИ:**

ОТХВЪРЛЯ като неоснователен сигнал с Вх. № 2 от 30.09.2015 г. от Лозан Лозанов - кандидат за кмет на община Димово.

След изчерпване на дневния ред председателят закри заседанието в 19.00 часа.

 ПРЕДСЕДАТЕЛ : СЕКРЕТАР :